CELEX: 22020D0066
Language: lt
Date: 1521763200000
Title: 2018 m. kovo 23 d. EEE jungtinio komiteto sprendimas Nr. 49/2018, kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2020/66]

30.1.2020   
               
               
                  LT
               
               
                  Europos Sąjungos oficialusis leidinys
               
               
                  L 26/28
               
            
         EEE JUNGTINIO KOMITETO SPRENDIMAS
         Nr. 49/2018
         2018 m. kovo 23 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2020/66]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2015 m. balandžio 24 d. Komisijos deleguotasis reglamentas (ES) 2015/1011, kuriuo papildomas Europos Parlamento ir Tarybos reglamentas (EB) Nr. 273/2004 dėl narkotinių medžiagų pirmtakų (prekursorių) ir Tarybos reglamentas (EB) Nr. 111/2005, nustatantis prekybos narkotinių ir psichotropinių medžiagų pirmtakais (prekursoriais) tarp Bendrijos ir trečiųjų šalių stebėsenos taisykles, ir panaikinamas Komisijos reglamentas (EB) Nr. 1277/2005 (1), su pataisymais, padarytais OL L 185, 2015 7 14, p. 31 ir OL L 125, 2017 5 18, p. 75;
                  
               
                     (2)
                  
                  
                     į EEE susitarimą turi būti įtrauktas 2015 m. birželio 25 d. Komisijos įgyvendinimo reglamentas (ES) 2015/1013, kuriuo išdėstomos su Europos Parlamento ir Tarybos reglamentu (EB) Nr. 273/2004 dėl narkotinių medžiagų pirmtakų (prekursorių) ir Tarybos reglamentu (EB) Nr. 111/2005, nustatančiu prekybos narkotinių ir psichotropinių medžiagų pirmtakais (prekursoriais) tarp Sąjungos ir trečiųjų šalių stebėsenos taisykles, susijusios taisyklės (2);
                  
               
                     (3)
                  
                  
                     Reglamentu (ES) 2015/1011 panaikinamas į EEE susitarimą įtrauktas Komisijos reglamentas (EB) Nr. 1277/2005 (3), todėl jis turi būti iš EEE susitarimo išbrauktas;
                  
               
                     (4)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XIII skyrius iš dalies keičiamas taip:
            
                        1.
                     
                     
                        Po 15x punkto (Europos Parlamento ir Tarybos reglamentas (EB) Nr. 273/2004) įterpiama:
                        
                                    „15xa.
                                 
                                 
                                    
                                       32015 R 1011: 2015 m. balandžio 24 d. Komisijos deleguotasis reglamentas (ES) 2015/1011, kuriuo papildomas Europos Parlamento ir Tarybos reglamentas (EB) Nr. 273/2004 dėl narkotinių medžiagų pirmtakų (prekursorių) ir Tarybos reglamentas (EB) Nr. 111/2005, nustatantis prekybos narkotinių ir psichotropinių medžiagų pirmtakais (prekursoriais) tarp Bendrijos ir trečiųjų šalių stebėsenos taisykles, ir panaikinamas Komisijos reglamentas (EB) Nr. 1277/2005 (OL L 162, 2015 6 27, p. 12), su pataisymais, padarytais OL L 185, 2015 7 14, p. 31 ir OL L 125, 2017 5 18, p. 75.
                                    Deleguotojo reglamento nuostatos šio susitarimo tikslais pritaikomos taip:
                                    
                                                 
                                             
                                             
                                                Reglamentas EEE ELPA valstybėms taikomas tik atsižvelgiant į Reglamentą (EB) Nr. 273/2004.
                                             
                                          
                              
                                    15xb.
                                 
                                 
                                    
                                       32015 R 1013: 2015 m. birželio 25 d. Komisijos įgyvendinimo reglamentas (ES) 2015/1013, kuriuo išdėstomos su Europos Parlamento ir Tarybos reglamentu (EB) Nr. 273/2004 dėl narkotinių medžiagų pirmtakų (prekursorių) ir Tarybos reglamentu (EB) Nr. 111/2005, nustatančiu prekybos narkotinių ir psichotropinių medžiagų pirmtakais (prekursoriais) tarp Sąjungos ir trečiųjų šalių stebėsenos taisykles, susijusios taisyklės (OL L 162, 2015 6 27, p. 33).
                                    Įgyvendinimo reglamento nuostatos šio susitarimo tikslais pritaikomos taip:
                                    
                                                 
                                             
                                             
                                                Reglamentas EEE ELPA valstybėms taikomas tik atsižvelgiant į Reglamentą (EB) Nr. 273/2004.“
                                             
                                          
                              
                  
                        2.
                     
                     
                        15ze punkto (Komisijos reglamentas (EB) Nr. 1277/2005) tekstas išbraukiamas.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtini Deleguotojo reglamento (ES) 2015/1011 su pataisymais, padarytais OL L 185, 2015 7 14, p. 31 ir OL L 125, 2017 5 18, p. 75, ir Įgyvendinimo reglamento (ES) 2015/1013 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja 2018 m. kovo 24 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2018 m. kovo 23 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 162, 2015 6 27, p. 12.
         
            (2)  OL L 162, 2015 6 27, p. 33.
         
            (3)  OL L 202, 2005 8 3, p. 7.
         
            (*1)  Konstitucinių reikalavimų nenurodyta.